**ПРОДЕКАНУ ЗА НАУКУ ФИЛОЗОФСКОГ ФАКУЛТЕТА У НИШУ**

**СЛУЖБИ ЗА ОПШТЕ И ПРАВНЕ ПОСЛОВЕ ФИЛОЗОФСКОГ**

Предмет: Извештај о интерном пројекту *Мастер студије дигиталне хуманистике на Филозофском факултету у Нишу* (183/1-16-3-01) за период 1. 10. 2018. – 30. 6. 2019. године

Oсновни циљ пројекта *Мастер студије дигиталне хуманистике на Филозофском факултету у Нишу* (183/1-16-3-01) било је покретање новог студијског програма у најкраћем могућем року, па су све пројектне активности биле подређене том циљу. Након завршетка овог пројекта, комплетирана је акредитациона документација усклађена са одговарајућим успешним програмима студија дигиталне хуманистике из региона, Европе и света. Верификација успешности ове фазе пројекта биће потврда Националног акредитационог тела о пријему захтева за акредитацију студијског програма.

Успешност реализације пројекта може се сагледати кроз следеће испуњене специфичне циљеве:

* Успостављени су контакти са свим наставницима и сарадницима заинтересованим за учешће у мастер академским студијама дигиталне хуманистике;
* Припремљена је комплетна акредитациона документација, тачније једанаест стандардâ који су део акредитационог процеса: Стандард 1: Структура студијског програма; Стандард 2: Сврха студијског програма; Стандард 3: Циљеви студијског програма; Стандард 4: Компетенције дипломираних студената; Стандард 5: Курикулум; Стандард 6: Квалитет, савременост и међународна усаглашеност студијског програма; Стандард 7: Упис студената; Стандард 8: Оцењивање и напредовање студената; Стандард 9: Наставно особље; Стандард 10: Организациона и материјална средства и Стандард 11: Контрола квалитета;
* Припремљена је већина прилога за акредитационе стандарде;
* Извршена је прелиминарна провера програма у старом електронском обрасцу;
* Све време су одржавани контакти и координација са Управом Факултета како у погледу што ефикасније акредитационе процедуре тако и у погледу додавања новог занимања у Национални оквир квалификација у Србији;
* Успостављени су и контакти са Националним акредитационим телом;
* Набављен је један део литературе потребне за извођење програма;
* Покренута је иницијатива и састављен детаљан предлог за увођење звања „Дипломирани аналитичар дигиталног садржаја и креативних индустрија“ и „Мастер аналитичар дигиталног садржаја и креативних индустрија“ на Листу стручних академских и научних назива;
* Припремљен је визуелни идентитет и промоцију новог студијског програма.

Следећи кораци тичу се инсталације новог софтвера/електронског обрасца, како би се припремљени материјал и званично предао Националном акредитационом телу на разматрање.

|  |  |
| --- | --- |
| У Нишу, 20. октобра 2019. године | С поштовањем,  Руководилац интерног пројекта  *Мастер студије дигиталне хуманистике на Филозофском факултету у Нишу*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  проф. др Душан Стаменковић |