**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(академска 2019/2020. година)**

|  |  |
| --- | --- |
| **Департман који реализује пројекат** | Департман за педагогију |
| **Назив пројекта** | Унапређење професионалних компетенција будућих педагога у оквиру основних академских студија педагогије |
| **Руководилац пројекта** | Доц. др Јелена Петровић |
| **Секретар пројекта** | Анастасија Мамутовић |

|  |  |
| --- | --- |
| **Образложење пројекта** | Пројекат је усмерен ка осавремењивању и унапређивању образовања будућих педагога и њиховој припреми да адекватније и компетентније одговоре на професионалне изазове савременог друштва и савремених васпитно образовних система. Основна сврха пројекта је да унапреди Основне академске студије педагогије, пре свега, у области развоја професионалних компетенција студената. Такође, резултати пројекта ће допринети изради акредитационог материјала у предстојећој реакредитацији Основних академских студија педагогије.  Пројекат је наставак прошлогодишњих пројектних активности током којих је урађена обимна теоријска анализа Студијског програма педагогије и сличних програма у окружењу, и током којих је урађено емпиријско истраживање ставова студената о квалитету Студијског програма педагогије. У овом пројектном периоду ће се истраживати потребе конкретне педагошке праксе и повезивањем резултата ове две студије доћи ће се до конкретних предлога за унапређење Студијског програма педагогије у домену садржаја, метода рада и начинима евалуације.  Предвиђени период реализације овог једногодишњег научног пројекта је академска 2019./2020. година. Носиоци пројекта су Департман за педагогију и Центар за педагошка истраживања Филозофског факултета Универзитета у Нишу. |
| **Циљ пројекта** | Општи циљ пројекта је унапређење професионалних компетенција будућих педагога путем осавремењивања Студијског програма основних академских студија педагогије. Циљ је, током припреме акредитационог материјала, унапредити све аспекте програма који ће допринети квалитету и ефикасности наставе на Департману за педагогију, посебно у области развоја професионалних компетенција будућих педагога, и то тако што ће се обогатити садржаји студијског програма, развити различити облици активнe наставе и предложити адекватне методе евалуације студентског постигнућа.  Основна намера овог пројекта је да унапреди Студијски програм основних академских студија педагогије како би се омогућило студентима да овладају компетенцијама које ће их учинити спремнијим за професионални рад и ефикаснијим у обављању својих задужења, па тако и конкурентнијим на тржишту рада. Тако припремљени студенти ће лакше долазити до посла или предузимати пројекте самозапошљавања. Коначно, тако иновиран и унапређен програм ће и сам бити атрактивнији и конкурентнији. |
| **Специфични циљеви** | Постављени циљ пројекта можемо разложити на неколико значајних специфичних циљева:   1. Утврдити савремене потребе педагошке професије и конкретизовати предмето специфичне компетенције које су потребне за ефикасан рад педагога у различитим институцијама. 2. Дефинисати нове курсеве који ће савременог педагога опремити потребним знањима и вештинама и омогућити му да развије компетенције неопходне за обављање васпитнообразовног рада у савременом друштву, као и иновирати већ постојеће курсеве и прилагодити их новим захтевима науке и педагошке праксе. 3. Осавременити сам наставни рад у правцу активнијег ангажовања студената и побољшавања комуникације са студентима у оквиру наставе и ван ње. 4. Обезбедити практичну примену пројекта тиме што ће се резултати до којих се дошло искористити у процесу акредитације. Акредитовањем ових курсева академско образовање педагога ће се ускладити са савременим тенденцијама у развоју педагошке науке и одговорити на захтеве и изазове професије педагога, као и на потребе тржишта рада. |
| **Задаци** | *Први задатак* је обавити емпиријско истраживање савремене педагошке праксе како би се стекао увид у тренутне, конкретне потребе практичног рада педагога и дефинисале области у којима је потребно да се програми прилагоде потребама праксе и тржишта рада. То ће се постићи aнкeтирaњем и интeрвjуисaњем педагога који имају практичног искуства o eвeнтуaлним пoтрeбaмa рaзвиjaњa прoфeсиoнaлних кoмпeтeнциja будућих педагога.  *Други задатак* је јасно дефинисати слабости постојећег програма и области у којима је потребно његово унапређење. Такође, анализираће се и снаге Департмана за педагогију које се могу искористити за побољшање постојећег програма, у смислу кадровских и материјално техничких ресурса.  *Трећи задатак* обухвата израду предвиђених силабуса и њихову припрему за процес акредитације и израду модела евалуације курсева. Наставници и сарадници Департмана за педагогију ће утврдити која теоријска и практична знања су потребна будућим студентима педагогије и на који начин, кроз које предмете и садржаје се могу развијати неопходне професионалне компетенције. Наставници ће развити нове и иновирати постојеће курсеве који ће омогућити студентима усвајање теоријских знања, савладавање професионалних вештина и развијање компетенција. Нови силабуси, и иновирање већ постојећих ће бити, пре свега усмерени на компетенције које су неопходне 1) за развијање професионалне самосвести код студената педагогије и јачање капацитета за планирање и реализовање различитих облика педагошке и академске праксе на свим нивоима образовног система, од предшколских до високошколских институција; 2) за креирање програма јачања социо-емоционалних компетенција у васпитно образовним институцијама; оснаживање угрожених група; несметано укључивање деце са посебним потребама и организовање успешне сарадње са другим институцијама које се баве превентивним радом; 3) за успешно управљање образовним институцијама, програмима неформалног образовања и истраживачким и образовним пројектима; 4) за примену метода и техника интерактивног рада и успостављања партнерских односа у образовању; коришћења интернет мреже за потребе образовања и развијања и креирања наставних садржаја; примену образовних рачунарских софтвера и електронских платформи за учење.  *Четврти задатак* односи се на избор метода рада, облика ангажовања и евалуације знања студената који ће помоћи развијању општих компетенција за педагошки рад. |
| **Очекивани исходи / резултати** | 1. Обављено истраживање ставова школских педагога и директора школа о професионалним компетенцијама педагога; 2. Учешћа наставника и сарадника Департмана за педагогију на конференцијама и у програмима за стручно усавршавање. 3. Одржан округли сто о компетенцијама савременог педагога и места ОАС педагогије у њиховом развоју 4. Осмишљени силабуси за нове курсеве 5. Иновирани силабуси за већ постојеће курсеве 6. Дефинисане методе рада и облици ангажовања студената у оквиру наставе. 7. Разрађен систем евалуације студентских постигнућа. 8. Припремљени материјали за акредитацију Студијског програма ОАС Педагогије који су израђени на основу резултата пројекта |
| **Чланови пројектног тима** | 1. Прoф. др Maринa Maтejeвић, рeдoвни прoфeсoр; 2. Прoф. др Зoрицa Стaнисaвљeвић Пeтрoвић, рeдoвни прoфeсoр; 3. Прoф. др Бисeрa Jeвтић, рeдoвни прoфeсoр; 4. Прoф. др Jeлeнa Maксимoвић, вaнрeдни прoфeсoр; 5. Прoф. др Maриja Joвaнoвић, вaнрeдни прoфeсoр; 6. Прoф. др Зoрaн Стaнкoвић; вaнрeдни прoфeсoр; 7. Дoц. др Jeлeнa Пeтрoвић; 8. Дoц. др Maриja Maркoвић; 9. Дoц. др Дрaгaнa Joвaнoвић 10. Јелена Османовић 11. Анастасија Мамутовић 12. Марија Ђорђевић 13. Марина Ћирић |

**Временски план реализације пројекта (планирати конкретне кораке у реализацији пројекта по месецима, почев од 1. новембра 2019. до 30. јуна 2020. године):**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Активност** | **Реализатори** | **Трајање у недељама** | **XI** | **XII** | **I** | **II** | **III** | **IV** | **V** | **VI** |
| Истраживање ставова школских педагога и директора школа о професионалним компетенцијама педагога |  |  |  |  |  |  |  |  |  |  |
| Учешћа наставника и сарадника Департмана за педагогију на конференцијама и у програмима за стручно усавршавање |  |  |  |  |  |  |  |  |  |  |
| Одржавање округлог стола или трибине о компетенцијама савременог педагога и места ОАС педагогије у њиховом развоју |  |  |  |  |  |  |  |  |  |  |
| Израда силабуса за предвиђене предмете |  |  |  |  |  |  |  |  |  |  |
| Иновирање силабуса већ постојећих курсева |  |  |  |  |  |  |  |  |  |  |
| Припрема за процес акредитације |  |  |  |  |  |  |  |  |  |  |
| Избор метода и облика ангажовања студената у оквиру наставе |  |  |  |  |  |  |  |  |  |  |