**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(академска 2019/2020. година)**

|  |  |
| --- | --- |
| **Департман који реализује пројекат** | Департман за психологију |
| **Назив пројекта** | 'Примењена психологија у функцији квалитета живота појединца у заједници' (наставак пројекта) |
| **Руководилац пројекта** | проф. др Снежана Стојиљковић |
| **Секретар пројекта** | Никола Ћировић, истраживач приправник |

|  |  |
| --- | --- |
| **Образложење пројекта** | Департман за психологију за други циклус интерних пројеката Филозофског факултета у Нишу предлаже наставак пројекта 'Примењена психологија у функцији квалитета живота појединца у заједници'.  Наставници и сарадници Департмана за психологију планирају да наставе активности и изведу нова истраживања из различитих области примењене психологије, чији резултати могу дати корисне сугестије за унапређење квалитета живота људи у заједници. Предмет истраживања биће различити актуелни феномени и проблеми којима се бави психологија, а који карактеришу савремени живот. Поред тога, више подтимова има започете сарадње са другим установама и удружењима, што ће значајно олакшати истраживања и заједничке наступе у локалној заједници у другом пројектном циклусу.  Наставници и сарадници Департмана за психологију ће се, у складу са својим областима интересовања и научно-истраживачког рада, ангажовати на конципирању, припреми и реализацији истраживања. Резултати истраживања ће бити на различите начине учињени доступним јавности, како академској, тако и заинтересованима у локалној и широј заједници. Учесници пројекта ће наставити проактивни наступ у комуникацији са партнерским институцијама и локалном заједницом. Биће иницирани сусрети са представницима релевантних институција у локалној заједници ради представљања резултата спроведених истраживања, разговора о њима и налажења могућности да се на основу њих формулишу препоруке за побољшања квалитета услуга које те институције пружају појединцима и групама, чиме би се допринело квалитету живота појединаца и заједнице у целини.  Учешћем на пројекту, наставници и сарадници Департмана за психологију ће бити у прилици да даље унапређују свој научно-истраживачки рад и научну продукцију и доприносе испуњавању критеријума за напредовање у звањима. Реализација планираних активности ће омогућити унапређивање квалитета сарадње Факултета и Департмана за психологију са установама и институцијама у окружењу, као и бољем повезивању академског и стручног рада. Такође, сви планирани облици представљања резултата спроведених истраживања биће у функцији афирмације и неговања угледа Филозофског факултета и Департмана за психологију. |
| **Циљ пројекта** | Разумевање психолошких аспеката живота појединца у актуелном друштвеном окружењу и допринос унапређењу квалитета живота кроз промоцију психолошких теоријских и емпиријских сазнања. |
| **Специфични циљеви** | Специфични циљеви везанани су за наставак рада на подпројектима из првог циклуса, уз две нове теме:   * Проучавање породице и родитељства (партнерски односи, родитељство и васпитни стилови родитеља, међугенерацијски односи) * Проучавање актуелних проблема деце и младих (развој и развојни проблеми, изазови одрастања у савременом друштву, вршњачки односи, учење и проблеми у учењу, образовање у функцији развоја компетенција за живот у савременом друштву) * Проучавање карактеристика и проблема зрелог животног доба (појединац у свету рада, усклађивање улога на послу и у породици, слободно време, целоживотно учење) * Проучавање карактеристика и проблема старења (промене које доноси процес старења, породична и институционална брига о старима) * Проучавање психолошких аспеката актуелних друштвених проблема (сиромаштво, демографска криза, живот у мултикултуралном окружењу, одлив мозгова, проблеми у интерперсоналном понашању, појава насиља и других облика девијантног понашања, стрес као последица живота у савременом окружењу) * Проучавање психолошких аспеката стерилтета * Проучавање могућих доприноса позитивне психологије квалитету живота у савременом друштву * Емпријска истраживања уметничког и културног наслеђа на Балкану |
| **Задаци** | Сваки од чланова Департмана биће ангажован на реализацији више задатака, али не нужно у реализацији свега планираног:   * Планирање истраживања * Теренска истраживања * Унос и обрада података * Израда извештаја о спроведеним истраживањима * Представљање резултата истраживања на научним и стручним скуповима * Публиковање резултата истраживања у зборницима, часописима и другим публикацијама * Организовање трибина на којима ће резултати истраживања бити представљени * Организовање предавања, радионица и других облика едукативног рада са психолозима и другим стручњацима запосленим у установама са којима Департман за психологију сарађује * Медијско представљање резултата спроведених истраживања |
| **Очекивани исходи / резултати** | - Сваки учесник пројекта је аутор или коаутор најмање једног рад на основу истраживања спроведеног у оквиру пројекта  - Одржана најмање једна трибина на којој су представљени резултати истраживања  - Реализовано најмање једно гостовање у локалним медијима на коме су представљени резултати истраживања спроведених у оквиру пројекта  - Реализована су најмање три сусрета са стручњацима из партнерских институција (образовно-васпитне установе, здравствене установе, установе социјалне заштите, предузећа...) |
| **Чланови пројектног тима** | 1. Проф. др Весна Анђелковић 2. Проф. др Бојана Димитријевић 3. Проф. др Љубиша Златановић 4. Проф. др Татјана Стефановић Станојевић 5. Проф. др Снежана Стојиљковић 6. Проф. др Јелисавета Тодоровић 7. Проф. др Марина Хаџи Пешић 8. Проф. др Владимир Хедрих 9. Проф. др Јелена Опсеница Костић 10. Доц. др Гордана Ђигић 11. Доц. др Ивана Јанковић – на породиљском одсуству 12. Доц. др Mирослав Комленић 13. Доц. др Миодраг Миленовић 14. Доц. др Небојша Милићевић 15. Доц. др Милица Митровић– на породиљском одсуству 16. Доц. др Кристина Ранђеловић 17. Доц. др Душан Тодоровић 18. Доц. др Милица Тошић Радев 19. Асс. Александра Богдановић 20. Асс. Мила Досковић 21. Асс. Стефан Ђорић 22. Асс. Дамјана Панић 23. Асс. Ивана Педовић– на породиљском одсуству 24. Асс. Марија Пејичић 25. Никола Ћировић, истраживач приправник   Ускоро се очекује окончање конкурса за нове сараднике – асистенте, односно за замене запослених на одсуству – ови чланови Департмана ће такође бити укључени у реализацију интерног пројкета. |

**Временски план реализације пројекта (планирати конкретне кораке у реализацији пројекта по месецима, почев од 1. новембра 2019. до 30. јуна 2020. године):**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Активност** | **Реализатори** | **Трајање у недељама** | **XI** | **XII** | **I** | **II** | **III** | **IV** | **V** | **VI** |
| Планирање истраживања | Чланови подтимова (по истраживачким областима) | 4 | Х |  |  |  |  |  |  |  |
| Теренска истраживања | Чланови подтимова (по истраживачким областима) | 16 |  | Х | Х | Х | Х |  |  |  |
| Унос и обрада података | Чланови подтимова (по истраживачким областима) | 16 |  |  | Х | Х | Х | Х |  |  |
| Израда извештаја о спроведеним истраживањима | Чланови подтимова (по истраживачким областима) | 24 |  |  |  | Х | Х | Х | Х | Х |
| Представљање резултата истраживања на научним и стручним скуповима | Сви чланови тима | 20 |  |  |  |  | Х | Х | Х | Х |
| Публиковање резултата истраживања у зборницима, часописима и другим публикацијама | Сви чланови тима | 20 |  |  |  |  | Х | Х | Х | Х |
| Организовање трибина на којима ће резултати истраживања бити представљени | Чланови подтимова за организовање трибина | 2 |  | Х |  |  |  |  |  | Х |
| Организовање предавања, радионица и других облика едукативног рада са психолозима и другим стручњацима запосленим у установама са којима Департман за психологију сарађује | Чланови подтимова за организовање сусрета са партнерским институцијама | 3 |  | Х |  | Х |  |  | Х |  |
| Медијско представљање резултата спроведених истраживања | Чланови подтимова за медијско представљање пројекта | 3 |  |  | Х |  |  | Х |  |  |