**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(академска 2019/2020. година)**

|  |  |
| --- | --- |
| **Департман који реализује пројекат** | Департман за социологију |
| **Назив пројекта** | *Корак ка професионализацији социологије 2: анализа потреба за професијом* |
| **Руководилац пројекта** | Проф. др Јасмина Петровић |
| **Секретар пројекта** | Маст. Ненад Станојевић |

|  |  |
| --- | --- |
| **Образложење пројекта** | Дати образложење пројекта из кога се види његова сврха, контекст из кога проистиче и значај који има његова реализација. Обим образложења пројекта: до 3.000 карактера са размацима.  Пројект је наставак прошлогодишњег пројектног циклуса када су утврђене заједничке компетенција које стичу социолози на свим универзитетима у Србији и на основу тога направљен попис потенцијалних послова на којима се могу запошљавати. Имајући у виду компетенције социолога, спроведена је анализа систематизација радних места у институцијама које би требало да буду кључни корисници социолошке експертизе.  Нови пројектни циклус осмишљен је тако да подразумева добијање одговора на следећа питања: да ли на основу стечених професионалних компетенција социолози имају прилике да раде у одговарајућим институцијама, а која им према важећим систематизацијама припадају; уколико на пословима које могу обављати социолози они ипак не раде, који образовни профили обављају те послове; да ли релевантне институције и организације у којима се спроводи истраживање имају/препознају потребу за запошљавањем социолога?  Сама идеја да овај пројекат буде реализован утемељена је на уочавању неповољних трендова који дуготрајно карактеришу професионални положај социолога у Србији:   1. Хронични проблем са професијом социолог у Србији је њена непотпуна професионализација која се пре свега огледа у томе што се социолошка екпспертиза, а посебно њен примењени карактер, не препознаје довољно јасно у јавности и међу послодавцима. То води поверавању читавих група послова особама које су стекле експертизу у другим областима чије компетенције по много чему нису одговарајуће за поједина радна места. 2. Из недовољно јасног препознавања и увиђања примењеног карактера социолошке експертизе произлази затечено стање да је број радних места на којима се социолози могу запошљавати веома лимитиран, па се тако социолози неретко препознају искључиво као струка која образује кадар за самообнављање слоја универзитетских професора односно репродукцију запослених у области средњешколског образовања. Изван ових области остаје сразмерно мали број могућности за запошљавање. 3. Како су се у међувремену неки стручни профили из области друштвено-хуманистичких наука и дисциплина много успешније професионализовали, суочавамо се са ситуацијом да стручњаци тих профила у пракси обављају послове из домена социолошке експертизе и попуњавају радна места на којима би требало да се запошљавају социолози. Ово додатно ограничава број радних места на којима социолози могу и треба да се запошљавају. Типични примери ове врсте су послови у области анализе и креирања мера социјалне политике, израда разних врста стратегија и стратешко планирање активности у појединим областима друштвеног живота и сл. 4. Непрепознавање стручне експертизе социолога и њеног доприноса, како општем образовању за живот у савременом друштву, тако и стицању других стручних експертиза, води томе да се социолошки предмети укидају или гасе и у средњим школама и на нематичним факултетима који образују стручне профиле за које је социолошка експертиза незаобилазна. Тиме се не само губе поједина, некада сигурна радна места за социологе, него се губи могућност да се нове генерације опреме неопходним знањима потребним за заузимање критичке позиције социјалног актера и грађанина који преузима улогу активног субјекта друштвеног живота који познаје начин на који функционише друштво, тиме и начине на који се друштвене праксе могу мењати/унапређивати.   Све наведено довело је и до сумње самих социолога у домете практичне експертизе властите струке и извесне пасивности у јавности као и пристајање на повлачења са појединих радних места за која послодавци, кроз нове систематизације, више не предвиђају стручњаке из области социологије (нпр. здравствене установе, неке установе социјалне заштите итд). |
| **Циљ пројекта** | Навести циљ пројекта који описује жељену промену чијем остваривању ће допринети реализација пројектних активности.  Допринос професионализацији социологије кроз експлицирање социолошке експертизе као и утврђивање и ширење могућности за практични ангажман стечених социолошких компетенција. |
| **Специфични циљеви** | Специфични циљеви описују поједине аспекте жељене промене описане у циљу пројекта, основне правце у којима ће се одвијати активности.   1. Утврђивање обима ангажовања социолога на радним местима у чијем опису су послови из области социолошке експертизе уз истовремено утврђивање потребе за ангажовањем социолога; 2. Сензибилизација јавности и послодаваца за области социолошке експертизе и њен примењени карактер. |
| **Задаци** | Задаци представљају групе сродних активности које су усмерене на реализацију специфичних циљева. Задаци треба да буду формулисани јасно, тако да из њих проистичу очекивани исходи. Задаци треба да буду планирани реалистично, тако да буду изводљиви у оквиру пројектног периода.   * Израда и дистрибуција упитника којим се испитују потребе за пословима из области социолошке експертизе у претходно утврђеним инситуцијама; * Анализа података прикупљених упитником; * Писање Извештаја на основу налаза; * Дисеминација резултата пројекта кроз медијске наступе, округли сто са кључним интересним групама (послодавцима, представницима релевантних министарстава, Националог савета за високо образовање, невладиних удружења…), преко друштвених мрежа и кроз интерактивну платформу - професија социолог (која би могла да буде постављена на интернет страници *Српског социолошког друштва*). |
| **Очекивани исходи / резултати** | Навести конкретне, мерљиве резултате које ће произвести пројектне активности. Треба планирати реално остварљиве исходе / резултате, на основу којих ће бити могућа евалуација реализације пројекта.   * Упитници којима се испитују потребе за пословима из области социолошке експертизе у релевантним институцијама; * Извештај који би садржао сва напред наведена документа, укључујући и резултате анализе упитника; * Препоруке послодавцима и релевантним државним инситуцијама, у вези са резултатима сваке од пројектних активности и за сваку област социолошке експертизе; * Медијски наступи, округли сто, платформа – професија социолог, презентација на друштвеним мрежама. |
| **Чланови пројектног тима** | Навести имена свих учесника у реализацији пројектних активности.  Проф. др Наталија Јовановић  Проф. др Бранислав Стевановић  Проф. др Данијела Гавриловић  Проф. др Јасмина Петровић  Проф. др Горана Ђорић  Проф. др Драган Тодоровић  Проф. др Сузана Марковић Крстић  Проф. др Лела Милошевић Радуловић  Доц. др Гордана Стојић  Доц. др Јелена Петковић  Доц. др Милош Јовановић  Доц. др Јелена Божиловић  Доц. др Немања Крстић  Ма Нина Павловић, асистент  Ма Александра Николајевић, асистент  Ма Ненад Станојевић, истраживач |

**Временски план реализације пројекта (планирати конкретне кораке у реализацији пројекта по месецима, почев од 1. новембра 2019. до 30. јуна 2020. године):**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Активност** | **Реализатори** | **Трајање у недељама** | **XI** | **XII** | **I** | **II** | **III** | **IV** | **V** | **VI** |
| Израда и дотеривање упитника за истраживање актуелне запослености и потреба за новим запошљавањем социолога. Израда пропратних писама за релевантне установе. | Сви ангажовани на пројекту | 2 | Х |  |  |  |  |  |  |  |
| Дистрибуција упитника и прикупљање података | Сви ангажовани на пројекту | 8 | Х | Х | Х |  |  |  |  |  |
| Израда базе података и унос података у базу | Јасмина Петровић и особе које одреде шефови малих тимова формираних за истраживање појединих области | 6 |  |  | Х | Х |  |  |  |  |
| Анализа података и писање извештаја | Сви ангажовани на пројекту | 10 |  |  |  |  | Х | Х | Х |  |
| Писање препорука | Сви ангажовани на пројекту | 2 |  |  |  |  |  |  | Х |  |
| Медијски наступи | Ангажовани на пројекту према договору са руководиоцем и управником Департмана | 2 |  |  |  |  |  |  | Х | Х |
| Организација округлог стола са кључним интересним групама | Сви ангажовани на пројекту | 1 |  |  |  |  |  |  |  | Х |